ફેસબૂકે એક એવું અલગોરિધમ બનાવ્યું છે કે જે કોઇ ભીડ અથવા વધારે વ્યક્તિઓમાંથી ચીવટપૂર્વક ચોક્કસ એ વ્યક્તિને ચહેરાના આધારે ઓળખી બતાવે છે. જેને 'ડીપ ફેસ' કહેવામાં આવે છે. આ ટેકનોલોજી ભીડભાડમાંથી પણ ૯૭.૨૫ ટકા જેટલી ચોકસાઇથી વ્યક્તિના ચહેરાને ઓળખી કાઢે છે. ડીપ ફેસ એક થ્રીડી મોડલના આધારે તમારા ચહેરાને અલગ અલગ રીતે જૂએ છે. જેના પરથી સોફરવેર અધુરા અથવા સંપૂર્ણ ચહેરાને અસલી ચહેરાની તદ્દન નજીકનો ચહેરો બતાવવામાં સફળતા મળે છે. જેમ કે, તમે તમારા મિત્રો સાથે કોઇ જગ્યાએ ફરવા ગયાં અને ત્યાં લીધેલા દસથી બાર ફોટોને તમે ફેસબૂક પર અપલોડ કરો છો ત્યારે તેમાંથી કોઇ એક ચોક્કસ મિત્ર જે પાંચ કે છ ફોટોમાં હાજર હોય છે. તેને ફેસબૂક નામ સાથે ટેગ કરવાનું પૂછે છે. આ જ વસ્તુને ડીપ ફેસ ટેકનોલોજી કહે છે. ફેસબૂકે તેના સર્વરમાં અપલોડ કરેલી આ સિસ્ટમ ભારતીય સંરક્ષણ સંસ્થાન ઉપયોગ કરી શકે છે. ડીપ ફેસ ટેકનોલોજી આજે અધ્યતન ગણવામાં આવે છે.